32005R1294
L 205/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1294/2005 НА КОМИСИЯТА
от 5 август 2005 година
за изменение на приложение I към Регламент (EИО) № 2092/91 на Съвета относно биологичното производство на земеделски продукти и неговото означаване върху земеделските продукти и храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (1), и по-специално член 13, второ тире от него,
като има предвид, че:
(1)
Съгласно принципите, регулиращи биологичното производство на ниво ферми, определени в приложение I към Регламент (ЕИО) № 2092/91, селскостопанските животни трябва да се хранят с биологично произведени храни за животни. За преходен период, изтичащ на 24 август 2005 г., на селскостопанските производители е разрешено да използват ограничено количество храни за животни, ако могат да докажат, че не са налични биологично произведени храни за животни.
(2)
Изглежда, че в Общността след 24 август 2005 г. няма да има доставка на достатъчни количества, които да посрещнат потребностите от биологични храни за животни, особено що се отнася до храни за животни, богати на протеини, необходими за устойчиво производство за моногастрични животни и в по-малка степен - за преживни животни.
(3)
Следователно е необходимо да се предвиди удължаване на преходния период, по време на който може да е разрешена употребата на обикновени храни за животни.
(4)
Регламент (ЕИО) № 2092/91 следователно трябва да бъде съответно изменен.
(5)
Отчитайки спешността на мерките поради факта, че употребата на обикновени храни за животни изтича на 24 август 2005 г., настоящият регламент трябва да влезе в сила в деня след публикуването му в Официален вестник на Европейския съюз.
(6)
Мерките, предвидени в настоящия регламент, са в съответствие със становището на комитета, създаден с член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2092/91 се изменя съгласно приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 25 август 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 август 2005 година.